Translate the text from Welsh to English.



 
Mae disgwyl i'r DU ymadael â'r UE ddiwedd mis Ionawr a bydd yn dechrau ar gyfnod pontio wedi hynny a fydd yn parhau tan fis Rhagfyr 2020\.


Er bod y rhan fwyaf o reolau'r UE yn mynd i barhau yn ystod y cyfnod pontio, mae Llywodraeth Cymru yn dal i gefnogi pobl, busnesau a sefydliadau ledled Cymru i baratoi ar gyfer unrhyw newidiadau sy'n gysylltiedig â'r ymadawiad.


Bydd y prosiect, a fydd yn cael ei redeg gan y sefydliad ambarél, Anabledd Cymru, yn:


* Cynnig cyfleoedd i gymryd rhan a fydd wedi'u teilwra ar gyfer anghenion pobl anabl
* Paratoi gwybodaeth a thynnu sylw at ffynonellau eraill o wybodaeth mewn fformatau hygyrch
* Cynnal trafodaethau ynglŷn â'r goblygiadau posibl o safbwynt meddyginiaethau, gwasanaethau a budd\-daliadau yn y tymor hwy.


Bydd amryw o ddigwyddiadau rhanbarthol wedi'u targedu at sefydliadau anabledd yn cael eu cynnal ym mhob cwr o Gymru a bydd uwchgynhadledd genedlaethol yn cael ei chynnal ym Mae Caerdydd y mis nesaf.


Bydd y prosiect £72,000 yn rhedeg mewn partneriaeth â Fforwm Cymdeithas Sifil Brexit a bydd hefyd yn arwain at sefydlu rhwydwaith polisi anabledd rhithwir. 


Soniodd Anita Davies, 47 oed, o Ben\-y\-bont ar Ogwr, am ei phryderon pan roddwyd y gorau i gynhyrchu dau fath o ddiferion llygaid meddyginiaethol yr oedd yn eu defnyddio i osgoi colli ei golwg.


Dywedodd Anita:



> Dw i’n poeni sut effaith y bydd hyn ei chael ar hawliau pobl anabl. Ar hyn o bryd, mae’r Ddeddf Hawliau Dynol, y Ddeddf Cydraddoldeb ac amrywiol ddeddfau eraill sy’n berthnasol i Gymru, a rhai ohonyn nhw’n seiliedig ar gyfraith Ewrop, yn diogelu ein hawliau ni.
> 
> 
> Yn ystod y broses hon, rhaid gwneud ymdrech i ofalu ar ôl anghenion pobl anabl a’r rheini sydd â chyflyrau iechyd. Dylai hyn fod yn flaengar yn y penderfyniadau sy’n cael eu gwneud. Mae angen diogelu ein hawliau, rhaid inni gael mynediad at wasanaethau ac offer i’n helpu gyda’n bywydau bob dydd.


Dywedodd Jane Hutt, y Dirprwy Weinidog a’r Prif Chwip, sy’n gyfrifol am gydraddoldeb: 



> Ychydig dros bythefnos sydd i fynd cyn i’r DU ymadael â’r UE. Yn anffodus, rydyn ni’n meddwl ei bod hi’n debygol y gallai hyn gael effaith anghymesur ar bobl anabl. Bydd y cyllid hwn yn helpu i sicrhau bod gan bobl anabl ddigon o gymorth a gwybodaeth i baratoi ar gyfer unrhyw effeithiau negyddol a allai gael canlyniadau ar eu bywydau o ddydd i ddydd.   
> 
> 
> Bydd y prosiect hwn yn cael ei lywio gan bobl anabl er mwyn sicrhau bod y cymorth a’r adnoddau yn cael eu cynllunio’n briodol, fel yn achos deunydd Hawdd ei Ddeall ac Iaith Arwyddion Prydain, er enghraifft. Bydd mewnbwn y bobl anabl yn nodwedd gwbl allweddol o’r prosiect.


Dywedodd Rhian Davies, Prif Weithredwr Anabledd Cymru:



> Drwy ein prosiect, bydd modd i bobl godi pryderon a bydd penderfynwyr allweddol yn gallu delio â nhw. Bydd hefyd yn sicrhau bod gwybodaeth ddiweddar yn cael ei darparu, a fydd yn hygyrch i bawb. Prinder gwybodaeth o’r fath sydd fel arfer yn codi bwganod ac yn achosi pryder.







Translation:


 
The UK is due to leave the EU at the end of January and after that will enter a transition period which will last until December 2020\.


Although the majority of current EU rules will remain the same throughout the transition, the Welsh Government has continued to support people, businesses and organisation across Wales to prepare for any changes associated with the exit.


The project, run by umbrella organisation Disability Wales, will:


* Provide engagement opportunities tailored around disabled people’s needs;
* Produce information and signposting in accessible formats;
* Host discussions about the possible longer\-term impact on medications, services and benefits.


A number of regional events aimed at local disability organisations will be held across Wales and a national summit will be hosted in Cardiff Bay next month.


The £72,000 project will run in partnership with the Brexit Civil Society Forum and will also see the establishment of a virtual disability policy network.


Anita Davies, 47 from Bridgend, spoke of her concerns after two types of her medicinal eye drops, which prevent her from losing her sight, were discontinued.


Anita said:



> I worry how people with a disability will have their rights affected; we have the Human Rights Act, the Equality Act and various other acts relevant to Wales, some which are based on European law.
> 
> 
> During this process there must be a push for the needs of disabled people and those with poor ill health to be at the forefront of decisions being made. Our rights need to be protected, we need to have access to services and equipment to support our everyday lives.


The Deputy Minister and Chief Whip Jane Hutt, who is responsible for equalities, said:



> In just over two weeks the UK will be leaving the EU and, regrettably, we believe this could likely impact disabled people disproportionately. This funding will help to ensure disabled people have adequate support and knowledge to prepare for any negative effects which may have daily consequences.
> 
> 
> An absolute key feature of this project is that it will be informed by, and engage directly with, disabled people to ensure the support and resources are appropriately designed, such as being delivered in Easy Read and British Sign Language.


Rhian Davies, Chief Executive of Disability Wales, said:



> Our project will enable concerns to be raised with and addressed by key decision makers as well as provide up\-to\-date, accessible information, the lack of which so often fuels fear and anxiety.